Wararka Galmuudg , Hirshabelle , Koonfur Galbeed Iyo Somalia Ceeldheer.com Degmadan ayaa markii ugu horaysay looguu yimid oo deegaan ahaan lahaa beesha macalin (Dhiblaawe) 1937- kadib markii dadkii deganaa Mareeg oo aheyd magaalo taariikhi ah ay ka soo guureen Dagaalkii Labaad ee Aduunka, kolkaas oo Talyaaniga iyo Ingiriiska uu dagaal dhinaca badda ah ku dhexmaray Mareeg. Madaxdii gumaystihii Talyaaniga ayaa ku booriyay in dadkii ku noolaa Mareeg ay ka guuraan kuwaas oo marka laga reebo Talyaaniga isugu jiray Hindi, Carab iyo beelo kale oo soomaaliyeed, Hindidii iyo Carabtii ayaa u hayaameen magaaloyinka Cadale, Xamar iyo Baraawe halka reer Mareegii asalka ahaana ay u soo baqooleen dhinaca deegaanka Ceeldheer oo xiligaas ahaa meel ay ku yaaleen Ceelal oo kaliya, Sida ay sheegayaan dadka yaqaan taariikhda degmada Ceel-Dheer.